CELEX: 52011PC0207
Language: el
Date: 2011-04-14
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1292/2007 για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας

|

52011PC0207

/* COM/2011/0207 τελικό - NLE 2011/0086 */  Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1292/2007 για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 14.4.2011COM(2011) 207 τελικό2011/0086 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1292/2007 για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής ΙνδίαςΑΙΤΙΟΛΟΓΙΚΗ ΕΚΘΕΣΗ1.  Πλαίσιο της πρότασης2.  Αιτιολόγηση και στόχοι της πρότασηςΗ παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») κατά τη διαδικασία σχετικά με τις εισαγωγές ταινιών τερεφθαλικού πολυαιθυλενίου (PET) καταγωγής Ινδίας.Ισχύουν οριστικά μέτρα που επιβλήθηκαν με τον κανονισμό (EΚ) αριθ. 1292/2007 του Συμβουλίου, της 30ής Οκτωβρίου 2007. Σύμφωνα με τα μέτρα αυτά λαμβάνονται υπόψη οι αντισταθμιστικοί δασμοί, οι οποίοι ίσχυαν, παράλληλα, κατά το χρόνο επιβολής των οριστικών μέτρων. Η ισχύς των εν λόγω αντισταθμιστικών δασμών λήγει στις 9 Μαρτίου 2011 και, επομένως, οι συντελεστές δασμών χρειάζεται να αναπροσαρμοστούν.-  Γενικό πλαίσιοΗ παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα έρευνας η οποία διενεργήθηκε σύμφωνα με τις ουσιαστικές και διαδικαστικές απαιτήσεις του βασικού κανονισμού.-  Υφιστάμενες διατάξεις στον τομέα που αφορά η πρότασηΙσχύουν οριστικά μέτρα που επιβλήθηκαν με τον κανονισμό (EΚ) αριθ. 1292/2007 του Συμβουλίου, της 30ής Οκτωβρίου 2007.-  Συνοχή με άλλες πολιτικές και στόχους της ΈνωσηςΚανονισμός (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας.3.  Διαβουλεύσεις με τα ενδιαφερομένα μερη και Αξιολόγηση αντικτύπου4.  Διαβούλευση με τα ενδιαφερόμενα μέρηΤα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια της έρευνας, σύμφωνα με τις διατάξεις του βασικού κανονισμού.-  Συγκέντρωση και χρησιμοποίηση των εκτιμήσεων εμπειρογνωμόνωνΔεν υπήρξε ανάγκη προσφυγής σε εξωτερικούς εμπειρογνώμονες.-  Αξιολόγηση αντικτύπουΗ παρούσα πρόταση είναι αποτέλεσμα της εφαρμογής του βασικού κανονισμού.Ο βασικός κανονισμός δεν περιλαμβάνει διατάξεις για γενική αξιολόγηση αντικτύπου, αλλά περιέχει διεξοδικό κατάλογο των όρων που πρέπει να αξιολογηθούν.5.  ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ6.  Συνοπτική παρουσίαση της προτεινόμενης δράσηςΗ συνημμένη πρόταση κανονισμού του Συμβουλίου προβλέπει τις ακόλουθες ενέργειες:1) Το επίπεδο που υπολειπόμενου δασμού αντιντάμπινγκ καθώς των μεμονωμένων δασμών αντιντάμπινγκ των εταιρειών θα πρέπει να επανεξεταστεί. Ειδικότερα, θα ακυρωθεί η μείωση που εφαρμόστηκε λόγω του ότι ίσχυαν συγχρόνως αντιστάθμιστικοί δασμοί.2) Σε ό,τι αφορά τον παραγωγό-εξαγωγέα MTZ Polyfilms Ltd («MTZ Polyfilms»), κατόπιν της απόφασης του Γενικού Δικαστηρίου της 17ης Νοεμβρίου 2009 στην υπόθεση T-143/06[1] («η απόφαση»), οι εισαγωγές στην Ευρωπαϊκή Ένωση ταινιών τερεφθαλικού πολυαιθυλενίου PET κατασκευασμένων από την MTZ Polyfilms δεν υπόκεινται πλέον στα μέτρα αντιντάμπινγκ που επιβλήθηκαν από τον κανονισμό (EΚ) αριθ. 366/2006 και τον κανονισμό (EΚ) αριθ. 1292/2007. Επομένως, η MTZ Polyfilms δεν επηρεάζεται από τη συνημμένη πρόταση και θα συνεχίσει να είναι απαλλαγμένη του δασμού αντιντάμπινγκ. Η κατάσταση της MTZ Polyfilms υπάγεται σε διαδικασία εφαρμογής που ξεκίνησε με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης [2].Προτείνεται στο Συμβούλιο να εγκρίνει τη συνημμένη πρόταση κανονισμού.-  Νομική βάσηΟ κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.-  Αρχή της επικουρικότηταςΗ παρούσα πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.-  Αρχή της αναλογικότηταςΗ πρόταση συνάδει με την αρχή της αναλογικότητας για τους ακόλουθους λόγους:Το είδος της ενέργειας περιγράφεται στον προαναφερόμενο βασικό κανονισμό και δεν αφήνει περιθώρια για λήψη αποφάσεων σε εθνικό επίπεδο.Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες.-  Επιλογή νομικών μέσωνΠροτεινόμενο μέσο: κανονισμός.Άλλες πράξεις δεν θα ήταν κατάλληλες για τον ακόλουθο λόγο:Άλλες πράξεις δεν θα ήταν κατάλληλες, διότι ο βασικός κανονισμός δεν προβλέπει εναλλακτικές επιλογές.7.  ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει επιπτώσεις στον προϋπολογισμό της Ένωσης.  2011/0086 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1292/2007 για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής ΙνδίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[3] («ο βασικός κανονισμός αντιντάμπινγκ»), και ιδίως το άρθρο 14 παράγραφος 1,Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας[4] («ο βασικός κανονισμός κατά των επιδοτήσεων»), και ιδίως το άρθρο 18 παράγραφος 1,Έχοντας υπόψη την πρόταση που υπέβαλε η Ευρωπαϊκή Επιτροπή («η Επιτροπή») κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:8.  Διαδικασία9.  Στις 10 Δεκεμβρίου 1999 και κατόπιν έρευνας («η αρχική έρευνα κατά των επιδοτήσεων»), το Συμβούλιο επέβαλε, με τον κανονισμό (EΚ) αριθ. 2597/1999, οριστικούς αντισταθμιστικούς δασμούς στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας[5]. Κατόπιν έρευνας αντιντάμπινγκ («η αρχική έρευνα αντιντάμπινγκ») και μετά την επιβολή, μέσω του κανονισμού (EΚ) αριθ. 367/2001 της Επιτροπής, προσωρινού δασμού αντιντάμπινγκ στις 24 Φεβρουαρίου 2001[6], ένας οριστικός δασμός αντιντάμπινγκ επιβλήθηκε στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας μέσω του κανονισμού (EΚ) αριθ. 1676/2001 του Συμβουλίου, της 13ης Αυγούστου 2001[7].10.  Στις 8 Μαρτίου 2006, δημοσιεύτηκαν δύο κανονισμοί του Συμβουλίου που αφορούσαν εισαγωγές ταινιών τερεφθαλικού πολυαιθυλενίου (PET) καταγωγής Ινδίας: ο κανονισμός (EΚ) αριθ. 367/2006[8], ο οποίος ακολούθησε μια έρευνα επανεξέτασης ενόψει λήξης ισχύος μέτρων και ο οποίος διατήρησε τον οριστικό αντισταθμιστικό δασμό («ο κανονισμός κατά των επιδοτήσεων μετά την επανεξέταση ενόψει λήξης ισχύος των μέτρων») και ο κανονισμός (EΚ) αριθ. 366/2006[9] («ο κανονισμός τροποποίησης αντιντάμπινγκ») που ακολούθησε μετά από μερική ενδιάμεση έρευνα επανεξέτασης και τροποποίησε τον οριστικό δασμό αντιντάμπινγκ που επιβάλλεται στις εν λόγω εισαγωγές.11.  Στις 6 Νοεμβρίου 2007, κατόπιν επανεξέτασης ενόψει λήξης ισχύος μέτρων, επιβλήθηκε οριστικός δασμός αντιντάμπινγκ σε εισαγωγές ταινιών PET καταγωγής Ινδίας μέσω του κανονισμού (EΚ) αριθ.1292/2007 του Συμβουλίου[10].12.  Στις 20 Μαΐου 2010 δημοσιεύθηκε σχετική ανακοίνωση[11] στην Επίσημη Εφημερίδα της Ευρωπαϊκής Ένωσης . Με την ανακοίνωση, οι ενδιαφερόμενες πλευρές ενημερώθηκαν ότι, κατόπιν της απόφασης του Γενικού Δικαστηρίου της 17ης Νοεμβρίου 2009 στην υπόθεση T-143/06[12] («η απόφαση»), οι εισαγωγές στην Ευρωπαϊκή Ένωση ταινιών PET κατασκευασμένων από την MTZ Polyfilms Limited («MTZ Polyfilms») δεν υπόκεινται πλέον στα μέτρα αντιντάμπινγκ που είχαν επιβληθεί με τον κανονισμό τροποποίησης αντιντάμπινγκ και τον κανονισμό (EΚ) αριθ.1292/2007 και ότι οι οριστικοί δασμοί αντιντάμπινγκ που καταβλήθηκαν σύμφωνα με τους εν λόγω κανονισμούς για τις εισαγωγές ταινιών PET κατασκευασμένων από την MTZ Polyfilms θα πρέπει να επιστραφούν ή να διαγραφούν. Η ανακοίνωση άνοιξε επίσης εκ νέου μερικώς τη σχετική έρευνα επανεξέτασης αντιντάμπινγκ αναφορικά με τις εισαγωγές ταινιών PET καταγωγής, μεταξύ άλλων, Ινδίας ώστε να εφαρμοστεί η προαναφερθείσα απόφαση του Γενικού Δικαστηρίου όσον αφορά την MTZ Polyfilms.13.  Ο αντισταθμιστικός δασμός που επιβλήθηκε από τον κανονισμό κατά των επιδοτήσεων της έρευνας επανεξέτασης ενόψει της λήξης της ισχύος των μέτρων έληξε στις 9 Μαρτίου 2011[13] σύμφωνα με το άρθρο 18 παράγραφος 1 του βασικού κανονισμού κατά των επιδοτήσεων. Σύμφωνα με την αρχή ότι κανένα προϊόν δεν επιτρέπεται να υπόκειται ταυτόχρονα σε δασμούς αντιντάμπινγκ και σε αντισταθμιστικούς δασμούς, με σκοπό την αντιμετώπιση των συνεπειών μιας και της αυτής κατάστασης, η οποία είναι αποτέλεσμα ντάμπινγκ ή επιδότησης των εξαγωγών, το επίπεδο των δασμών αντιντάμπινγκ που προβλέπεται στον κανονισμό (ΕΚ) αριθ. 1292/2007 προσδιορίστηκε αφού ελήφθη υπόψη το ποσό του αντισταθμιστικού δασμού που επιβλήθηκε με τον κανονισμό επανεξέτασης ενόψει λήξης ισχύος των μέτρων κατά των επιδοτήσεων, σύμφωνα με το άρθρο 14 παράγραφος 1 του βασικού κανονισμού αντιντάμπινγκ. Ενόψει της λήξης ισχύος του αντισταθμιστικού δασμού, τα ποσοστά των δασμών αντιντάμπινγκ θα πρέπει τώρα να προσαρμοστούν.14.  Επίπεδο συντελεστών δασμών αντιντάμπινγκ μετά τη λήξη ισχύος του αντισταθμιστικού δασμού για τις ίδιες εισαγωγέςΕισαγωγική παρατήρηση15.  Όπως αναφέρεται στην παραπάνω αιτιολογική σκέψη (5), η λήξη ισχύος του αντισταθμιστικού δασμού για ταινίες PET καταγωγής Ινδίας, στις 9 Μαρτίου 2011, απαιτεί προσαρμογή των συντελεστών του δασμού αντιντάμπινγκ. Όντως, ο δασμός αντιντάμπινγκ που ορίστηκε με τον κανονισμό (EΚ) αριθ.1292/2007 του Συμβουλίου, αποτελείται από το περιθώριο ντάμπινγκ μείον το περιθώριο επιδότησης που συνδέεται με τις επιδοτήσεις εξαγωγών. Καθώς ο αντισταθμιστικός δασμός έχει τώρα λήξει, το επίπεδο του δασμού αντιντάμπινγκ θα πρέπει να επαναπροσδιοριστεί.Προσδιορισμός του επιπέδου του δασμού αντιντάμπινγκ16.  Σύμφωνα με το άρθρο 9 παράγραφος 4 του βασικού κανονισμού αντιντάμπινγκ, το ύψος του δασμού αντιντάμπινγκ να υπερβαίνει το περιθώριο ντάμπινγκ που έχει καθοριστεί, ενώ θα πρέπει να είναι κατώτερο του εν λόγω περιθωρίου, αν η επιβολή δασμού χαμηλότερου ύψους κρίνεται επαρκής για την εξάλειψη της ζημίας που υφίσταται ο κλάδος παραγωγής της Ένωσης. Επομένως, το επίπεδο του δασμού θα πρέπει να προσδιοριστεί στο χαμηλότερο επίπεδο του περιθωρίου ντάμπινγκ και του επιπέδου εξάλειψης την ζημίας.17.  Ως προς τούτο, υπενθυμίζεται ότι, στην αρχική έρευνα αντιντάμπινγκ, το επίπεδο εξάλειψης της ζημίας ήταν σε όλες τις περιπτώσεις ανώτερο των περιθωρίων ντάμπινγκ, όπως αναφέρεται στην αιτιολογική σκέψη (195) του κανονισμού (EΚ) αριθ.367/2001 της Επιτροπής και επιβεβαιώνεται από την αιτιολογική σκέψη (74) του κανονισμού (EΚ) αριθ.1676/2001 του Συμβουλίου. Επομένως, ο δασμός αντιντάμπινγκ θα πρέπει να οριστεί στο επίπεδο των περιθωρίων αντιντάμπινγκ που προσδιορίστηκαν αναφορικά με τους διάφορους Ινδούς παραγωγούς, τα οποία έχουν ως εξής:Εταιρεία | Περιθώριο ντάμπινγκ και ποσοστό δασμού αντιντάμπινγκ | Παραπομπή |Ester Industries Limited | 29,3% | Κανονισμός (ΕΚ) αριθ. 366/2006 του Συμβουλίου |Garware Polyester Limited | 0% | Εκτελεστικός κανονισμός (ΕΕ) αριθ. 38/2011 του Συμβουλίου[14] |Jindal Poly Films Limited | 0% | Κανονισμός (ΕΚ) αριθ. 1676/2001 του Συμβουλίου* |Polyplex Corporation Limited | 3,7% | Κανονισμός (ΕΚ) αριθ. 366/2006 του Συμβουλίου |SRF Limited | 15,5% | Κανονισμός (ΕΚ) αριθ. 1424/2006 του Συμβουλίου[15] |Uflex Limited | 3,2% | Κανονισμός (ΕΚ) αριθ. 366/2006 του Συμβουλίου** |Vacmet India Limited | 0% | Εκτελεστικός κανονισμός (ΕΕ) αριθ. 205/2011 του Συμβουλίου[16] |Όλες οι λοιπές εταιρείες (εκτός MTZ Polyfilms) | 29,3% | Κανονισμός (ΕΚ) αριθ. 366/2006 του Συμβουλίου |* Η Jindal Poly Films Limited ήταν τότε γνωστή ως Jindal Polyester Limited** Η Uflex Limited ήταν τότε γνωστή ως Flex Industries Limited18.  Όλοι οι γνωστοί Ινδοί παραγωγοί-εξαγωγείς ταινιών ΡΕΤ, οι ινδικές αρχές και ο κλάδος παραγωγής ταινιών ΡΕΤ της Ένωσης ενημερώθηκαν σχετικά με τις παραπάνω ενέργειες.19.  Μετά από αυτή τη γνωστοποίηση, διάφορες ινδικές εταιρείες προέβαλαν το επιχείρημα ότι, καθώς δεν είχε ζητηθεί επανεξέταση ενόψει λήξης ισχύος για τα αντισταθμιστικά μέτρα ο κλάδος της Ένωσης βρισκόταν προφανώς σε καλή κατάσταση και, επομένως, τα μέτρα αντιντάμπινγκ θα πρέπει επίσης να τερματιστούν. Επιπλέον, ένας παραγωγός-εξαγωγέας ισχυρίστηκε ότι το μέσο περιθώριο ντάμπινγκ του δείγματος θα πρέπει να υπολογιστεί εκ νέου δεδομένου ότι πρόσφατα, κατόπιν ενδιάμεσης επανεξέτασης, η Garware Polyester Limited, η οποία ήταν μία από τις εταιρείες του δείγματος, υπάχθηκε σε αναθεωρημένο ατομικό περιθώριο ντάμπινγκ. Θα πρέπει να σημειωθεί ότι αμφότερα τα αιτήματα υπερβαίνουν το περιορισμένο πεδίο εφαρμογής του παρόντος κανονισμού που στοχεύει μόνο στην προσαρμογή του επιπέδου των υφιστάμενων συντελεστών δασμών αντιντάμπινγκ κατόπιν της λήξης των παράλληλα ισχυόντων μέτρων αντιστάθμισης επί των ιδίων εισαγωγών. Κάθε αίτημα τροποποίησης του επιπέδου των συντελεστών δασμών αντιντάμπινγκ κατόπιν υποτιθέμενης μεταβολής στις συνθήκες θα πρέπει να υποβάλλεται σύμφωνα με το άρθρο 11 παράγραφος 3 του βασικού κανονισμού. Επομένως οι εν λόγω ισχυρισμοί θα πρέπει να απορριφθούν.20.  Ένας Ινδός παραγωγός-εξαγωγέας ισχυρίστηκε ότι, καθώς οι αντισταθμιστικοί δασμοί έχουν λήξει, η Επιτροπή θα πρέπει τώρα να χορηγήσει διόρθωση τιμής στους Ινδούς εξαγωγείς που χρησιμοποιούν το σύστημα DEPB, πράγμα που είχε αρνηθεί κατά την αρχική έρευνα και την ενδιάμεση έρευνα επανεξέτασης. Με την επιφύλαξη του κατά πόσον το εν λόγω αίτημα θα μπορούσε να εξεταστεί στο πλαίσιο του παρόντος κανονισμού τροποποίησης, θα πρέπει να σημειωθεί ότι, όπως συνοπτικά αναφέρεται στην αιτιολογική σκέψη 50 του κανονισμού (ΕΚ) αριθ. 367/2001 της Επιτροπής και στην αιτιολογική σκέψη 47 του κανονισμού τροποποίησης αντιντάμπινγκ, το αίτημα για διορθώσεις τιμής λόγω DEPB δεν είχε γίνει αποδεκτό, καθώς οι ενδιαφερόμενοι παραγωγοί δεν είχαν αποδείξει ότι η συγκρισιμότητα τιμών μεταξύ τιμών πώλησης στο εσωτερικό της χώρας και στην ΕΕ είχαν επηρεαστεί από τις επιδοτήσεις του DEPB. Η εν λόγω κατάσταση δεν άλλαξε με τη λήξη του δασμού αντιστάθμισης και ο ισχυρισμός αυτός, επομένως, θα πρέπει να απορριφθεί.21.  Δεν ελήφθησαν άλλα ουσιώδους σημασίας σχόλια. Επομένως, οι δασμολογικοί συντελεστές θα πρέπει να αναθεωρηθούν στα επίπεδα του περιθωρίου ντάμπινγκ, όπως αναφέρεται στον πίνακα στην αιτιολογική σκέψη 8 παραπάνω,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1292/2007 τροποποιείται ως εξής:22.  Στο άρθρο 2, η παράγραφος 2 αντικαθίσταται από το ακόλουθο κείμενο:«2. Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή ελεύθερο στα σύνορα της Ένωσης, πριν από την καταβολή δασμού, όσον αφορά τα προϊόντα που κατασκευάζονται από τις ακόλουθες εταιρείες είναι ο ακόλουθος:Εταιρεία | Οριστικός δασμός (%) | Πρόσθετος κωδικός Taric |Ester Industries Limited 75-76, Amrit Nagar, Behind South Extension Part-1, New Delhi - 110 003, Ινδία | 29,3 | A026 |Garware Polyester Limited Garware House, 50-A, Swami Nityanand Marg, Vile Parle (East), Mumbai 400 057, Ινδία | 0 | A028 |Jindal Poly Films Limited 56 Hanuman Road, New Delhi 110 001, Ινδία | 0 | A030 |Polyplex Corporation Limited B-37, Sector-1, Noida 201 301, Dist. Gautam Budh Nagar Gautam Budh Nagar, Uttar Pradesh Ινδία | 3,7 | A032 |SRF Limited Block C, Sector 45, Greenwood City, Gurgaon 122 003, Haryana, Ινδία | 15,5 | A753 |Uflex Limited A-1, Sector 60, Noida 201 301,(U.P.), Ινδία | 3,2 | A027 |Vacmet India Limited Anant Plaza, IInd Floor, 4/117-2A, Civil Lines, Church Road, Agra 282 002, Uttar Pradesh, Ινδία | 0 | A992 |Όλες οι λοιπές εταιρείες (εκτός MTZ Polyfilms Limited – Πρόσθετος κωδικός TARIC A031[17]) | 29,3 | A999 |Άρθρο 2Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος[pic][pic][pic] [1] Συλλογή Νομολογίας του Δικαστηρίου 2009, σ. II-04133.[2] ΕΕ C 131 της 20.5.2010, σ. 3.[3] ΕΕ L 343 της 22.12.2009, σ. 51.[4] ΕΕ L 188 της 18.7.2009, σ. 93.[5] ΕΕ L 316 της 10.12.1999, σ. 1.[6] ΕΕ L 55 της 24.2.2001, σ. 16.[7] ΕΕ L 227 της 23.8.2001, σ. 1.[8] ΕΕ L 68 της 8.3.2006, σ. 15.[9] ΕΕ L 68 της 8.3.2006, σ. 6.[10] ΕΕ L 288 της 6.11.2007, σ. 1[11] ΕΕ C 131 της 20.5.2010, σ. 3.[12] Συλλογή Νομολογίας του Δικαστηρίου 2009, σ. II-04133.[13] Ανακοίνωση λήξης, ΕΕ C 68 της 3.3.2011, σ. 6.[14] ΕΕ L 15 της 20.1.2011, σ. 1.[15] ΕΕ L 270 της 29.9.2006, σ. 1.[16] ΕΕ L 58 της 3.3.2011, σ. 14.[17] Όσον αφορά την MTZ Polyfilms Limited (New India Centre, 5th Floor, 17 Co-operage Road, Mumbai 400039, Ινδία), γίνεται αναφορά στην ανακοίνωση που δημοσιεύτηκε στην ΕΕ C 131της 20.5.2010, σ. 3.